Mikor írtál utoljára kézzel írt jegyzetet?
Talán már egy jó ideje.
[Így dolgozunk mi]
A technika megváltoztatta a kommunikációnkat.
E-mailt küldünk, nem levelet,
üzenetet küldünk, nem hívjuk egymást.
Rendelünk valamit, ahelyett, hogy a konyhában főznénk.
Tesszük mindezt a hatékonyság nevében.
De itt a lényeg.
A technika megkönnyítette a kommunikációt.
De nem tette könnyebbé a kapcsolódást
más emberekkel.
Arra jöttem rá, hogy a kapcsolódás titka
fejlett, pörgős világunkban az,
hogy néhány dolgot hagyományos módon csináljunk.
Írj levelet.
Több ezer kézzel írt üzenetet írtam:
megköszöntem az emberek tanácsait, megköszöntem egy interjút.
Csak egy kis extra erőfeszítés ez, amivel kimutathatjuk a másiknak,
hogy törődünk vele, és mindent megteszünk érte.
Jó tanács köszönőlevél írásához:
Legyen egyértelmű annak, akinek írsz,
hogy milyen hatással volt az életedre.
Mondj valami személyeset.
Mint például: "Köszönöm a tanácsod.
Ennek köszönhető, hogy most ezt és ezt csinálom."
Az emberek szeretik, ha jobbá tehetnek dolgokat.
És ha meg tudod mutatni valakinek azt,
hogy hatással volt arra az életre, amelyet élsz, amelyre törekszel,
annak óriási hatása lehet.
Fogd a telefont és tárcsáz.
Több ezer alkalmazottat vettünk fel.
Személyesen felhívtam mindegyiket,
és üdvözöltem őket a Compass csoportnál.
Ezzel úgy alakíthatom a cég hangulatát, amilyennek elképzelem:
legyen olyan hely, ahol az emberek mindent megtesznek,
ahol érzik, szívesen fogadjuk őket, hogy ide tartoznak.
És néha felhívok embereket az utolsó munkanapjukon is.
Amikor az emberek elmennek, néha sokkal nyitottabbak,
mint mikor még a cégnél dolgoztak.
Remek lehetőség ez, hogy olyan visszajelzést kapjunk,
amihez más esetben nehéz hozzájutni.
Ha épp nem munkában vagy, tegyél fel érdekes, tartalmas kérdéseket.
Amikor az országot járom,
minden este olyanokkal vacsorázom, akik nálunk dolgoznak.
És ilyen kérdéseket teszek fel: "Mi az alapvető motivációd?
Mi történt a héten ami sokat jelentett számodra?"
És amikor a mindenki mond valamit,
és az emberek megnyílnak, és képesek részt venni,
teljesen más lesz a hangulat.
És mikor visszatérnek az irodába,
sokkal mélyebben értik és ismerik egymást.
Válaszolj a kérdésekre őszintén.
Tudod milyen érzés, amikor beszállsz egy liftbe,
és valaki azt kérdezi: "Hogy telt a hétvégéd?
A legjobb hétvége lehetett, találkozhattál életed szerelmével,
csak annyit mondasz: "Jól, és a tied?"
Ha kapcsolatba akarsz lépni emberekkel, nyitottnak kell lenned.
A többséghez hasonlóan én sem mindig vagyok jó ebben.
A nyitottság azért tűnik fel annyira,
mert a legtöbb ember nem ilyen.
Kapcsold be a videót.
Mindig videókonferenciát javaslok telefonhívás helyett.
Mert ekkor láthatod a másik igazi személyiségét.
Amikor kamera előtt vagy, muszáj jelen lenned.
Szinte kényszer, hogy részt vegyél.
Senki sem boldogul egyedül.
Minél több időt szánsz
valódi, hiteles kapcsolatok kialakítására,
annál inkább képes leszel megvalósítani az álmaidat.
Képes leszel nagy kockázatot vállalni, mert tudod, hogy van egy csapat ember,
akik felvidítanak és támogatnak.